**Svi smo mi dospjeli u ovozemaljsku priču koja se zove život. Staze kojima hodamo su različite, prepliću se i razilaze. Mi tečemo kao vrijeme. Radujemo se, smijemo, patimo, bolujemo i što je najvažnije, volimo.  
Ljubav je čudna stvar. Danas je sve lepršavo i lijepo i mi 'ušuškani' u svojoj ljubavi, sjajimo od zadovoljstva, a sutra... Šok. Ugledamo onu stranu stvarnosti, onu stranu života koju jučer nismo poznavali. Svi lijepi trenutci ispare, a u nama ostaje jedino osjećaj gorčine, usamljenosti i neobjašnjive tuge.**

**Da li je onda naše srce vrijedno da ga žrtvujemo zbog nekih lijepih zelenih, smeđih, plavih ili crnih očiju? Očiju koje su tu uz nas, bodre nas i prate kroz život, a onda odjednom nestanu kao da nikada nisu postojale, a naše srce ostane samo, napušteno i ranjeno? Očigledno da jest čim je toliki promet.**

**Danas se srca poklanjaju tako nepromišljeno i brzo da je gotovo ne moguće sačuvati ih. Da li su ljudi poludjeli ili i dalje ne shvaćaju da je srce ono najvrjednije što posjeduju? Možda su ipak stariji ljudi u pravu. Možda srce ipak treba staviti na kocku i čekati da naiđe ono koje će kucati u istom ritmu. Možda je ta neizvjesnost ono što u stvari čini ljubav, a kada bi sve bilo očigledno i lako, ljubav vjerojatno više ne bi bila to što je sada. Zbog toga se ljudi ne trebaju opirati kada ih pogodi Amorova strelica, a još gore što mogu napraviti je da bježe od toga i stide se pokazati svoju zaljubljenost, taj najljepši osjećaj na svijetu.**

**Martina Breški, 4.HT, Srednja škola Zabok**